Wonderwall

„Wonderwall“ je skladba britskej rockovej skupiny Oasis. Je to ich najpopulárnejšia pieseň a takisto jedna z najlegendárnejších piesní vôbec. Napísal ju Noel Gallagher (autor väčšiny hitov Oasis). Skladbu vydali Oasis ako singel dňa 30. októbra 1995, no začiatkom októbra bola vydaná z ich albumu (What’s the Story) Morning Glory?.

Obsah 
Noel Gallagher sa v roku 1996 vyjadril pre časopis NME, že pieseň je "O jeho priateľke Meg Matthewsovej". Avšak v roku 2001 sa s ňou rozišiel a povedal, že pieseň je "o imaginárnom priateľovi, ktorý príde a zachráni ťa pred sebou samým".

Názov "Wonderwall" je z filmu Wonderwall z roku 1968, ku ktorému naspieval pieseň George Harrison.

Nahrávanie 
Pieseň sa nahrávala v Rockfield Studios vo Walese, v Máji 1995 počas nahrávania albumu (What’s the Story) Morning Glory?. Hlavným spevákom je Liam Gallagher (údajne mu Noel ponúkol na výber medzi piesňou Wonderwall a Don't Look Back In Anger). Bočné vokály spieva Noel Gallagher. Paul McGuigan hrá na basu a za bicími je Alan White.

Videoklip 
Vo videoklipe sa nachádza namiesto Guigsyho Scott McLeod, pretože Guigsy opustil Oasis na pár týždňov kvôli nervozite.
Video ku piesni Wonderwall vyhralo ocenenie za najlepšie video na BRIT Awards v roku 1996.

Zoznam skladieb

Referencie

Single z 1995
Piesne skupiny Oasis